钦定古今图书集成/明伦汇编/官常典/第620卷 > 《蔡确改知安州制》苏辙
## 钦定古今图书集成/明伦汇编/官常典/第620卷 > 《蔡确改知安州制》苏辙

朕体貌大臣，务全终始。有善则藩饰褒显，以风励天
下，有过则迁就讳避，以曲全旧恩。至于用法，盖不得
已。具官蔡确，早以才力，奋于下寮。旋蒙器使，致位元
宰。弟硕不类，贪冒有素，而溺于私爱，以废公议，曲从
举吏之请，遂成黩货之辜。其骄奢淫纵之状，理无不
知，而涵养蒙蔽之甚，殆非体国。致烦言之并作，虽欲
宥而不能。黜守小邦，仍褫旧职。往自循省，尚体至恩。